open-index/open-wikipedia-markdown huggingface dataset:
Voyage, voyage

„**Voyage, voyage**“ je skladba, ktorú napísali Dominique Albert Dubois a Jean-Michel Rivat, a ktorú nahrala francúzska speváčka Desireless. Skladba sa stala prvým singlom z jej debutového albumu *[[François (album)|François]]*, vydaného koncom roka 1986. Aj napriek tomu, že je naspievaná vo francúzštine, dosiahla obrovský medzinárodný úspech medzi rokmi 1986 až 1988 a obsadila pozície v prvej desiatke v hudobných rebríčkoch v Európe.

## Zoznam skladieb
; 7" singel
# „Voyage, voyage“ (4:12)
# „Destin fragile“ (instrumental) (3:31)

; 12" maxi
# „Voyage, voyage“ (extended remix) (6:45)
# „Voyage, voyage“ (4:12)

## Pozície v renríčkoch

## Certifikácie

## Coververzia Kate Ryan

Belgická speváčka Kate Ryan vytvorila coververziu, ktorá bola ako singel vydaná z jej albumu *[[Free (album)|Free]]* (2008). Singel dosiahol 2. mesto v Belgicku, 10. miesto v Holandsku, 26. miesto vo Švédsku, 20. miesto v Grécku, 13. miesto v Nemecku, 4. miesto v Španielsku, 12. miesto v Poľsku a 10. miesto vo Fínsku.

### Zoznam skladieb
; CD singel
#„Voyage Voyage“
#„Voyage Voyage“ (Extended Version)
#„We All Belong“
#„We All Belong“ (Extended Version)

### Pozície v rebríčkoch

## Referencie

## Zdroj

Kategória:Single z 1986
Kategória:Piesne Kate Ryan
Kategória:Single z 2007
Kategória:Synthpopové piesne
Kategória:Francúzske piesne
Konstal 105N2k/2000

**Konstal 105N2k/2000** je novostavba poľskej električky vychádzajúci z typu Konstal 105Na a vyrábaná v rokoch 2000 – 2001 a v roku 2007 (vlečné vozne pre Štetín).

## Konštrukcia
Konstal 105N2k/2000 je jednosmerný štvornápravový motorový električkový vozeň. Podlaha vozidla sa nachádza vo výške  nad temenom koľajnice. Interiér vozidla je prístupný tromi dverami v pravej bočnici. Ide o dvojkrídlové výklopné dvere s otváraním cestujúcimi. V salóne pre cestujúcich sa nachádzajú čalúnené sedadlá rozmiestnené systémom 1+1, kúrenie je zapustené v bočniciach, podlaha je pokrytá protišmykovou krytinou, vozidlá sú štandardne vybavené elektronickým informačným systémom s digitálnymi panelmi. Okná vozidla sú s výklopnou hornou časťou. Kabína vodiča je uzavretá a je vybavená ručným radičom. Električky typu 105N2k/2000 sú vybavené štyrmi trakčnými motormi (pre každú nápravu jeden motor) typu Ltd–220. Do vozňov 105N2k/2000 bola nainštalovaná elektrická výzbroj, ktorá využíva GTO tyristorov a umožňuje rekuperáciu brzdovej energie. Oproti klasickým vozňom 105Na majú električky 105N2k/2000 miesto motorgenerátora statický menič. Elektrický prúd je z trolejového vedenia odoberaný polopantografom.

## Dodávky električiek
Na prelome rokov 2000 a 2001 a v roku 2007 bolo vyrobených 82 vozidiel 105N2k/2000. Električky sú v prevádzke v Štetíne a vo Varšave.

## Referencie

*

## Iné projekty

Kategória:Električky Konstal
Kategória:Dráhové vozidlá vyrábané od roku 2000
Karol Kristián Nasavsko-weilburský

**Karol Kristián Nasavsko-weilburský** (* 16. január 1735, Weilburg, Nemecko†28. november 1788, Münster-Dreisen) bol do roku 1753 nasavsko-weilburský gróf a od roku 1753 prvý nasavsko-weilburský knieža.

## Životopis
Narodil sa ako posledné dieťa, a jediný syn, grófa Karol Augusta a princeznej Augusty Frederiky Nasavsko-idsteinskej. 
Jeho učiteľom bol Charles de la Pottrie, ktorého poveril politickým vedením v čase svojej služby v nizozemskej armáde. Bol veľmi dobrým vojvodcom a o niekoľko rokov neskôr sa stal veliteľom nizozemskej jazdy. Od roku 1769 velil aj ako poľný maršal. Neskôr sa stal generálom nizozemskej pechoty a guvernérom Bergen op Zoom a Maastrichtu.

Titul grófa zdedil po svojom otcovi a neskôr sa mu podarilo zjednotiť svoje územie s územiami nasavsko-saarbrückenskými, nasavsko-usingenskými a nasavsko-dietzskými. Od roku 1753 bol oficiálne prvým kniežaťom nasavsko-šeilburským. Už ako gróf podporoval vznik dôchodkových fondov pre duchovných a učiteľov.

Zomrel v roku 1788 a jeho nasledovníkom sa stal jeho najstarší syn Fridrich Viliam (1788-1816). Ten neskôr vládol spoločne s bratrancom Fridrichom Augustom a po nich vládol syn Fridricha Viliama Viliam.

## Manželstvo a potomkovia
Dňa 5. marca 1760 sa v Haagu oženil s princeznou Karolínou Oranžský-Nassavskej, dcérou Viliama IV., princa oranžského. Spolu mali celkom 15 detí.
* Georg Wilhelm  (* 18. december 1760† 27. máj 1762)
* Wilhelm Ludwig (* 12. december 1761† 16. / 26. apríl 1770)
* Augusta Carolina (* 5. február 1764† 25. január 1802)
* Vilhelmína Lujza  (* 28. september 1765† 10. október 1837) ∞ 1786 knieža Heinrich XIII. Reuß-Greiz (* 1747† 1817)
* mŕtva dcéra (*/† 1767)
* Fridrich Viliam (* 25. október 1768† 9. január 1816) ∞ 1788 grófka Lujza Izabela z Kirchbergu (* 1772† 1827)
* Karolína Lujza (* 14. február 1770† 8. júl 1828) ∞ 1787 princ Karl Ludwig zu Wied (* 1763† 1824)
* Karl (*/† 1772)
* Karl Wilhelm (* 1. máj 1775† 11. máj 1807)
* Amália (* 7. august 1776† 19. február 1841) ∞ 
* 1/ 1793 knieža Viktor II. Karl Friedrich Anhalt-Bernburg-Schaumburg-Hoym (* 1767† 1812)
* 2/ 1813 barón Friedrich von Stein-Liebenstein zu Barchfeld (* 1777† 1849)
* mŕtve dieťa (*/† 1778)
* mŕtve dieťa (*/† 1779)
* Henrietta (* 22. apríl 1780† 2. január 1857) ∞ 1797 vojvoda Ľudovít Württemberský  (* 1756† 1817)
* Karl (*/† 1784)
* mŕtve dieťa (*/† 1785)

Po smrti manželky Karolíny sa pravdepodobne znovu oženil s Barbarou Giesen, avšak toto morganatické manželstvo nedokazujú žiadne dokumenty ani záznamy, je teda pravdepodobné, že nikdy neexistovalo.

## Iné projekty

## Externé odkazy
*  Karl Christian, Fürst zu Nassau-Weilburg  (PDF; 2,9&nbsp;MB)
*  Tripota – Trierer Porträtdatenbank 

## Zdroj

Kategória:Nasavsko-weilburgská dynastia
40 (číslo)

**40** je číslo, ktoré nasleduje po čísle 39 a predchádza číslu 41. 

## Chémia
* 40 je atómové číslo zirkónia

## Fyzika
−40 (*mínus štyridsať*) je unikátna teplota (v stupňoch Celzia), pri ktorej sa hodnoty teplôt vo Fahrenheitovej stupnici a Celziovej stupnici navzájom rovnajú.

Premenenie zo stupňov Fahrenheita na stupeň Celzia sa vykoná matematickou operáciou

:C = \frac{5(F - 32)}{9},
:F = \frac{9C}{5} + 32,
kde *C* je teplota v stupňoch Celzia, *F* je teplota v stupňoch Fahrenheita.

Ak x = F ∧ x = C:

: \frac{9}{5}x + 32 = x
: 9x + 160\ = 5x
: -4x\ = 160
: x\ = -40

## Zdroj
* 

Kategória:Celé čísla
Kategória:Prirodzené čísla
Agathón (syn Agathokla)

**Agathón** () bol grécky sochár v 3. storočí pred Kr.
 
Agathón, syn Agathokla, grécky sochár neznámeho rodiska (pochádzal možno z Kyrény), bol činný zrejme v prvej polovici 3. storočia pred Kr. Od starovekých autorov sa o ňom nezachovala správa. Svedectvom tvorby tohto umelca je jeho menom signovaný mramorový podstavec zo sochy, objavený v roku 1926 medzi chrámami boha Apolóna a bohyne Isis v archeologickej lokalite starogréckeho líbyjského mesta Kyrény. Poškodený nápis na podstavci hlása: 

::- text v starogréčtine

Nápis na podstavci datujú do 3. storočia pred Kr. Pôvodne sa predpokladalo, že sochu z podstavca zasvätil kňaz Aristis bohu Hórovi, ale to nebolo možné jednoznačne dokázať.

## Referencie a bibliografia

 
Kategória:Sochári starovekého Grécka
Vanimská diecéza

**Vanimská diecéza** (lat. *Dioecesis Uanimitana*) je rímskokatolícka diecéza na Papue-Novej Guinei. Od svojho vzniku bola administratívne začlenená ako sufragánna diecéza pod Madangskú arcidiecézu, avšak priamo podlieha pod Kongregáciu pre evanjelizáciu národov (lat. *Congregatio pro Gentium Evangelizatione*). Biskupstvo nemá katedrálu, ale iba prokatedrálu Svätého Kríža v meste Vanimo v Provincii West Sepik (nazývaná tiež Sandaun). Hranice diecézy kopírujú hranice provincie.

## História
Na území dnešnej diecézy nariadením pápeža Pavla VI. vznikol 13. septembra 1963 vyčlenením z Apoštolského vikariátu Aitape samostatný Apoštolský vikariát Vanimo. Dňa 15. novembra 1966 bol vikariát povýšený na diecézu. V roku 2015 mala diecéza 13 farností, 96 misií, 1 diecézneho biskupa, 26 kňazov (z toho 8 diecéznych, 18 rehoľných), 43 rehoľníkov (20 bratov, 23 sestier), 14 seminaristov.

## Ordinári

### Vanimskí apoštolskí prefekti
* Paschal Sweeney CP z rehole Spoločenstva utrpenia Ježiša Krista (narodený v Austrálii), od 20. septembra 1963 – 15. novembra 1966

### Vanimskí biskupi
* Paschal Sweeney CP, od 15. novembra 1966 – 22. september 1979 (zomrel v roku 1981)
* John Etheridge CP (narodený v Austrálii), od 24. apríla – 7. februára 1989 (zomrel v roku 2002)
* Sedisvakancia, apoštolský administrátor diecézy bol v období od 1989 – 21. decembra 1991 páter David Wilkie CP
* Cesare Bonivento PIME z rehole Pápežského inštitútu pre zahraničné misie (narodený v Taliansku), od 21. decembra 1991 – 5. februára 2018
* ICLic. Francis Meli (prvý domorodec na biskupskom stolci diecézy) od 5. februára 2018 –

## Erb diecézy
náhľad|Vlajka Provincie Sandaun
Erb diecézy vychádza z farebnosti vlajky Provincie Sandaun. V erbe dominuje zlatý ďatelinový kríž, koreniaci v patrocíniu prokatedrály.

## Referencie


 
Kategória:Rímskokatolícke diecézy v Papui-Novej Guinei
Hemodiafiltrácia

**Hemodiafiltrácia** je jedna z metód náhrady obličiek. Niekedy sa klasifikuje ako forma dialýzy (v širšom zmysle). Hemodiafiltrácia je kombinácia hemodialýzy  (v užšom zmysle) a hemofiltrácie, čiže k hemofiltračnému okruhu je pridaný dialyzátový tok.

K polopriepustnej membráne hemofiltra sa privádza dialyzačný roztok, tak aby látky s malou a strednou molekulovou hmotnosťou prechádzali prostredníctvom difúzie cez polopriepustnú membránu podľa koncentračného spádu. Súčasne sa membránou vyfiltruje z krvi veľký objem a s ňou konvekciou prechádzajú cez polopriepustnú  membránu  aj  nízkomolekulové  a
strednomolekulové  rozpustené  látky.  Kvapalina, ktorá bola odčerpaná, je nahradzovaná substitučným  roztokom. 

## Zdroje
*dialýza. In: KADLEC, Oskár, ed. * [[Encyklopédia medicíny]]*. Bratislava: Asklepios, 1993-2004. ISBN 80-7167-008-1
*

Kategória:Interné lekárstvo
Hemofiltrácia

**Hemofiltrácia** je jedna z metód náhrady obličiek. Niekedy sa klasifikuje ako forma dialýzy (v širšom zmysle). Pri hemofiltrácii požadované "čistenie" krvi nastáva prostredníctvom konvekcie a ultrafiltrácie (zatiaľ čo pri klasickej dialýze nastáva prostredníctvom difúzie a sekundárne prostredníctvom ultrafiltrácie).

Hemofiltrácia  je založená na konvektívnom transporte veľkého množstva vody, a látok v tejto vode obsiahnutých, cez polopriepustnú  membránu počas viacerých hodín, a to bez  použitia  dialyzačného  roztoku. Odpadové produkty sa pri tejto metóde odstraňujú rýchlou ultrafiltráciou  a  akumuláciou objemu kvapalín izoosmotickým  soľným  roztokom. Filtrovaním odstránený objem kvapaliny sa priebežne nahrádza sterilným  roztokom.  Polopriepustná membrána má pri hemofiltrácii relatívne veľké póry. Hemofiltrácia slúži na odstraňovanie najmä strednomolekulových látok, menej na odstraňovanie nízkomolekulových látok. 

## Zdroje
*dialýza. In: KADLEC, Oskár, ed. * [[Encyklopédia medicíny]]*. Bratislava: Asklepios, 1993-2004. ISBN 80-7167-008-1
*
*

Kategória:Interné lekárstvo
Fas ligand

**Fas ligand** (FasL, CD95L) je proteín, ktorý sa zaraďuje do rodiny cytokínov nazývanej tumor nekrotizujúce faktory (TNF). Vyskytuje sa v transmembránovej forme alebo ako solubilný proteín. Interaguje so svojím receptorom Fas (CD95), po interakcii dôjde k agregácii receptoru a spustenie signálnej kaskády.

Väzba antigén – receptor hrá dôležitú úlohu v homeostáze imunitného systému a jeho chybné pôsobenie vyvoláva vážne autoimunitné ochorenie, ale aj vznik a progresiu nádorov.

## Proteín
Ľudský gén FasL je lokalizovaný na dlhom ramene prvého chromozómu (1q23). Gén je veľký 8.0 kb, ktorý sa rozdelí do štyroch exónov a tie sú translatované do proteínu s 281 aminokyselinami. Veľkosť proteínu je 40kD.

## Funkcia
Interakcia FasL a jeho receptoru Fas hrá dôležitú úlohu v indukovaní apoptózy buniek. FasL je exprimovaný NK bunkami (z angl. *natural killer cells*, čiže prirodzené zabíjačské bunky), aktivovanými lymfocytmi a v imunologicky privilegovaných miestach. Patologicky je exprimovaný i nádorovými bunkami a indukuje apoptickú dráhu u imunitných buniek exprimujúce jeho receptor. Bráni protinádorovo mediovanej imunitnej odpovedi a pomáha navodzovať imunosupresívne prostredie, ktoré podporuje rast nádoru.

### Apoptóza
FasL je ústrednou molekulou v navodení apoptózy buniek. Apoptóza je programovaná bunková smrť.

FasL indukovaná apoptóza aktivovaných T buniek je jeden zo spôsobov udržania periférnej imunitnej tolerancie. Mechanizmus navodzuje homeostázu imunitnej odpovede a zabraňuje senzibilizovaným T lymfocytom napadnúť vlastné autoantigény.

FasL exprimovaný aktivovanými lymfocytmi je využitý i v cytotoxickej odpovedi proti cudzorodým antigénom.

V imunologicky privilegovaných miestach dochádza k aktívnemu potlačeniu tvorby zápalu a infekcie a zároveň k tolerancii voči danému antigénu. Bunky v týchto miestach exprimujú FasL a indukujú apoptózu imunitných buniek, a takto zabraňujú ich infiltrácii. Vypuknutie imunitnej odpovede v týchto miestach by mohlo mať horšie následky ako samotná infekcia. Medzi imunologicky privilegované miesta patrí oko, kde FasL exprimuje rohovka, dúhovka a sietnica a Sertolliho bunky v semenníkoch.

## Choroby
Defekty vo FasL alebo v jeho ligande vedú k závažným autoimunitným chorobám ako autoimunitný lymfoproliferatívny syndróm (ALPS) alebo systémový lupus erythematosus (SLE). FasL je často exprimovaný nádorovými bunkami a prispieva k rozvoji nádorov.

## Zvieracie modely
V súčasnosti sa vedú výskumy zamerané na úlohu FasL v živých systémoch. Pre tento účel boli vytvorené špeciálne FasL deficientné línie myší (gld).

## Referencie

Kategória:Bielkoviny
Kategória:Imunitný systém
Kolekcia (seriál)

***Kolekcia*** () je francúzsko-britsko-americký dramatický seriál z prostredia módneho priemyslu. Seriál, produkovaný *Amazon Studios, BBC Worldwide's* *Lookout Point**, Federation Entertainment* a *France Télévisions*, mal premiéru 2. septembra 2016.

Osemdielny seriál sa natáčal vo Walese, Francúzsku a v štúdiu Pinewood Studios v prvej polovici roka 2016.

Tvorca seriálu, Oliver Goldstick, bol výkonným producentom seriálu *[[Škaredá Betty]] (Ugly Betty)*.

## Obsadenie
* Richard Coyle ako *Paul Sabine*
* Tom Riley ako *Claude Sabine*
* Mamie Gummer ako *Helen Sabine*
* Frances de la Tour ako *Yvette*
* Jenna Thiam ako *Nina*
* Max Deacon ako *Billy Novak*
* Alix Poisson ako *Charlotte*
* Alexandre Brasseur ako *Victor*
* Irène Jacob ako *Marianne*
* Poppy Corby-Tuech ako *Dominique*
* Bethan Mary James ako *Juliette*
* Sarah Parish ako *Marjorie Stutter*
* James Cosmo ako *Jules Trouvier*
* Michael Kitchen ako *Lemaire*
* Allan Corduner ako *Bompard*
* Stanley Townsend ako *Stanley Rossi*
* Michelle Gomez ako *Eliette*

## Vysielanie
V Austrálii mal seriál premiéru 14. marca 2017 na stanici BBC First. V Južnej Kórei sa seriál začal vysielať 30. júna 2017 na stanici *[[Korean Broadcasting System|KBS]] [[KBS1|1TV]]*. V Rusku mal seriál premiéru 17. júna 2017 na stanici *[[Channel One Russia]]*. V USA mal premiéru 8. októbra 2017.

## Série

## Časti

### 1. séria (2016)

## Referencie



## Externé odkazy
* 
* ''Kolekcia'' na SerialZone
* 
* ''Kolekcia''  na TV.com (po anglicky)
* ''Kolekcia'' na Allocine.fr (po francúzsky)

Kategória:Britské televízne seriály
Kategória:Francúzske televízne seriály
Kategória:Dramatické televízne seriály
Kategória:Komediálne televízne seriály
Kategória:Historické televízne seriály
Kategória:Televízne seriály z roku 2016
Agathón (sochár)

**Agathón** () bol grécky sochár z rozhrania 5. a 4. storočia pred Kr.
 
Agathón, grécky sochár neznámeho pôvodu, pôsobil zrejme v Delfách na konci 5. a na začiatku 4. storočia pred Kr. Starovekí autori nám o ňom nezanechali správy, ale svedectvom tvorby tohto umelca je jeho signatúra, ktorú našli v Delfách na jednom zo šiestich fragmentov zo štvorcového vápencového podstavca: 

::- text v starogréčtine

Ďalší zlomok z tohto podstavca má na prednej strane nápis Kallisto, iný nesie na hornej strane stopy upevnenia bronzovej sochy v profile, otočenej vpravo. Na základe skúmania epigrafických a iných znakov sa predpokladá, že na tomto podstavci pôvodne stálo súsošie pozostávajúce z bohyne Artemidy a Kallisto, dcéry arkádskeho kráľa Lykaóna

## Referencie a bibliografia

 
Kategória:Sochári starovekého Grécka
Fine Young Cannibals

**Fine Young Cannibals** bola britská hudobná skupina ktorá bola založená v roku 1984 v meste Birmingham. Jej členmi boli basgitarista David Steele, gitarista Andy Cox a spevák Roland Gift. Medzi najväčšie hity patria skladby „She Drives Me Crazy“ a „Good Thing“. V roku 1990 vyhrala skupina dve ceny Brit Award v kategóriách Best British Group a Best British Album.

Názov skupiny pochádza z názvu filmu *All the Fine Young Cannibals* z roku 1960.

## Členovia
*Andy Cox – gitary, klávesy
*Roland Gift – vokály
*David Steele – basová gitara, klávesy, syntetizátory

## Diskografia
### Štúdiové albumy

### Single

## Referencie

## Zdroj


Kategória:Hudobné skupiny z 1984
Kategória:Hudobné skupiny ukončené v roku 1992
Kategória:Hudobné skupiny obnovené v roku 1996
Kategória:Držitelia ceny Brit Award
Kategória:Anglické popové hudobné skupiny
Kategória:Britské new wave hudobné skupiny
Kategória:Trojice v hudbe
Kategória:Britské poprockové hudobné skupiny
Kategória:Britské rockové hudobné skupiny
She Drives Me Crazy

„**She Drives Me Crazy**“ je skladba anglickej skupiny Fine Young Cannibals, ktorá bola vydaná ako singel z ich albumu *[[The Raw & the Cooked]]* z roku 1989. Skladba dosiahla 5. miesto v britskom rebríčku UK Singles Chart, a dňa 15. apríla 1989 dosiahla 1. miesto v americkom rebríčku Billboard Hot 100. Takisto obsadila prvé miesta rebríčkov v Austrálii, Kanade, Španielsku či v americkom rebríčku Hot Dance Music/Club Play Singles.

## Pozadie a nahrávanie
Unikátny "popový" zvuk snare bubna bol vytvorený samostatným nahraním jeho zvuku. Reproduktor bol umiestnený navrchu tohto bubna, kým mikrofón na jeho spodnej časti. Originálne nahrávanie tejto časti sa znovu prehralo cez reproduktor a znovu sa nahralo.

## Zoznam skladieb
; 7" single
# „She Drives Me Crazy“ – 3:35
# „Pull the Sucker Off“ – 3:34

; 12" maxi
# „She Drives Me Crazy“ – 7:05
# „Pull the Sucker Off“ – 3:34

; CD maxi
# „She Drives Me Crazy“ - 3:38
# „Pull the Sucker Off“ - 3:37
# „Tired of Getting Pushed Around“ (The Mayhem Rhythm Remix) - 6:37

; CD maxi (1997 Reedícia)
# „She Drives Me Crazy“ (Original 7") - 3:36
# „She Drives Me Crazy“ (Roger Sanchez Radio Edit) - 3:33
# „Johnny Come Home“ (Mousse T. Edit) - 4:06
# „Johnny Come Home“ (Mousse T. Cocktail Mix) - 4:13

## Pozície v rebríčkoch

## Certifikácie

## Referencie

## Zdroj

Kategória:Single z 1989
Kategória:Fine Young Cannibals
Kategória:Poprockové piesne
When the Rain Begins to Fall

„**When the Rain Begins to Fall**“ je skladba z roku 1984, ktorú zložili Peggy March, Michael Bradley a Steve Wittmack, a nahrala dvojica Jermaine Jackson a Pia Zadora. Skladba bola vydaná ako singel začiatkom roku 1985 a objavila sa vo filme *Voyage of the Rock Aliens*, kde Zadora hrala hlavnú ulohu. Skladba dosiahla prvé miesta v rebríčkoch viacerých európskych krajín.

## Zoznam skladieb
*;12" singel
#„When the Rain Begins to Fall“ (extended version) – 6:07
#„Follow My Heartbeat“ by Pia Zadora – 4:22
#„Escape from the Planet of the Ant Men“ (by Jermaine Jackson feat. T. Jackson and R. Jackson) – 5:04
		
*;7" singel
#„When the Rain Begins to Fall“ – 4:06
#„Follow My Heartbeat“ (by Pia Zadora) – 4:22

## Pozície v rebríčkoch

## Referencie

## Zdroj

Kategória:Single z 1985
Kategória:Piesne z filmov
Kolekcia

**Kolekcia** môže byť:
* rad jednotlivín tvoriaci celok, pozri súbor
* súbor istým spôsobom utriedených predmetov (napr. obrazov, umeleckých alebo vedeckých prác), pozri zbierka
* súbor vhodne usporiadaných dát podľa nejakých vopred známych výberových pravidiel a kritérií, pozri kolekcia (abstraktný dátový typ)
* francúzsko-britsko-americký televízny seriál z prostredia módneho priemyslu, pozri Kolekcia (seriál)

## Použitá literatúra
*
September (skladba)

„**September**“ je skladba americkej funkovej skupiny Earth, Wind & Fire, ktorú zložili Maurice White, Al McKay a Allee Willis. Nahraná bola počas štúdiových stretnutí pre album *[[I Am (album)|I Am]]*. Vydaná bola ako singel dňa 18. novembra 1978. Skladba sa objavila na albume *[[The Best of Earth, Wind & Fire, Vol. 1]]*, a dosiahla 1. miesto v americkom R&B rebríčku či 3. miesto v rebríčku Billboard Hot 100. Takisto obsadila 3. miesto v britskom rebríčku UK Singles Chart.

## Kompozícia
skladba je zložená v tónine A dur s tempom 124 úderov za minútu v bežnom takte. Vokálny rozsah skupiny je od E4 do F♯5.

## Pozície v rebríčkoch

## Referencie

## Zdroj

Kategória:Earth, Wind & Fire
Kategória:Single z 1978
Kategória:Funkové piesne
Kategória:Disko piesne
Kategória:Single Columbia Records
Honiarská arcidiecéza

**Honiarská arcidiecéza** (lat. *Archidioecesis Honiarana*) je metropolitná arcidiecéza na Šalamúnových ostrovoch. 

## História
Prví kresťania, ktorí prišli na Šalamúnove ostrovy, boli španieli v 16 storočí. V roku 1897 vznikla Apoštolská prefektúra Britských Šalamúnových ostrovov. Cirkevná provincia Šalamúnových ostrovov bola kreovaná 15. novembra 1978 počas pontifikátu pápeža sv. Jána Pavla II. Arcidiecéza má dve sufragánne diecézy: 
# Diecéza Gizo (lat. *Dioecesis Ghizotana*) vznik 1966
# Diecéza Auki (lat. *Dioecesis Aukina*) vznik 1982, v súčasnosti (2018) bez diecézneho biskupa
Pápež sv. Ján Pavol II. uskutočnil  v arcidiecéze 9. mája 1984 pastoračnú návštevu. Katedrála v hlavnom meste Honiara je zasvätená Svätému Krížu. Katedrála stojí na mieste, kde sa predpokladá, že španielsky moreplavec  Álvaro de Mendaña de Neira postavil kríž, keď v roku 1568 objavil Šalamúnove ostrovy (dal im tiež názov). V Honiare je i sídlo arcidiecézy. V roku 2014 mala arcidiecéza 13 farností, 4 misie, 48 kňazov (z toho 22 diecéznych, 26 rehoľných), 100 rehoľníkov (44 bratov, 56 sestier) a 10 seminaristov. Šalamúnove ostrovy spadajú pod Apoštolskú nunciatúru Papua-Nová Guinea ako Delegácia Šalamúnove ostrovy.

### Historický prehľad
Prehľad histórie diecézy:
* 27. júla 1897 – Z Apoštolského vikariátu Nové Pomoransko na Papue-Novej Guinei bola vyčlenená časť územia na založenie Apoštolskej prefektúry Britských Šalamúnových ostrovov (vo vtedajšom Britskom protektoráte Šalamúnove ostrovy).
* 21. januára 1897 – Prefektúra bola premenovaná na Apoštolskú prefektúru Južných Šalamúnových ostrovov ().
* 1. júna 1912 – Prefektúra bola povýšená na Apoštolský vikariát Južných Šalamúnových ostrovov ().
* 11. júna 1959 – Z vikariátu bola vyčlenená časť územia na založenie Apoštolského vikariátu Západných Šalamúnových ostrovov.
* 15. novembra 1966 – Vikariát bol povýšený na diecézu Honiara ().
* 15. novembra 1978 – Diecéza bola povýšená na Metropolitnú arcidiecézu Honiara.
* 17. decembra 1982 – Z metropolitnej arcidiecézy bola vyčlenená časť územia na založenie Diecézy Auki.

## Erb
Erb korení vo vlajke Šalamúnových ostrovov a má v sebe nielen symbol patrocínia katedrály – Svätého Kríža, ale tiež mariánsky symbol – ľaliu, ktorého symbolika korení v erbe zriaďovateľa arcidiecézy – sv. Jána Pavla II. Erb bol dokončený v roku 2016 a navrhol ho vrátane pečate a procesiovej zástavy slovenský heraldik, žilinčan Marek Sobola.
náhľad|Vlajka Šalamúnových ostrovov silne ovplyvnila tvorbu erbu Honiarskej arcidiecézy

## Ordinári
* Christopher Michael Cardone OP, arcibiskup. Mons. Cardone sa narodil v New Yorku a arcibiskupom ho 22. júna 2016. vymenoval pápež František.
* John Doaninoel, SM, pomocný biskup.
* Adrian Thomas Smith, SM, emeritný arcibiskup.

## Referencie


## Externé odkazy
*Diecéza Gizo - oficiálna webová stránka
 
Kategória:Rímskokatolícke diecézy na Šalamúnových ostrovoch
Bohumila Tauchmannová

**Bohumila Tauchmannová**, rodená Záborská (* 19. september 1958, Martin) je slovenská podnikateľka, občianska aktivistka. V prezidentských voľbách v roku 2019 kandidovala na post prezidentky SR.

## Zo života
Absolvovala Gymnázium V. Paulínyho Tótha v Martine a Vysokú školu ekonomickú v Bratislave. V rámci podnikania sa venuje riadeniu a organizácii odborných, vzdelávacích podujatí a poskytovaniu komplexných marketingových služieb. Špecializuje sa na poradenstvo a realizáciu projektov spoločenskej zodpovednosti. Je autorkou a koordinátorkou národných vzdelávacích projektov *Kvalita z našich regiónov*, *Pýtajme si slovenské*, *Na veku záleží*, *Odpad je surovina* a *Remeslo má zlaté dno*. Je dlhoročnou občianskou aktivistkou a zakladajúcou členkou Vidieckej platformy a *OZ Kvalita z našich regiónov*. Pracuje aj vo viacerých organizáciách združujúcich zamestnávateľov v obchode a potravinárskom priemysle. Je členkou predstavenstva *[[Zväz obchodu Slovenskej republiky|Zväzu obchodu Slovenskej republiky]]*.

19. septembra 2018 oznámila, že vyzbierala 15 tisíc podpisov potrebných na kandidatúru na prezidenta v prezidentských voľbách v roku 2019. Kandidovala ako občianska kandidátka.

## Rodina
Je vydatá za manžela Miroslava.

## Ocenenia
Za národné vzdelávacie projekty *Kvalita z našich regiónov* a *Pýtajme si slovenské* bola dvakrát (za rok 2013 a za rok 2017) nominovaná na ocenenie *[[Krištáľové krídlo]] v kategórii Hospodárstvo*, ktoré sa udeľuje osobnostiam Slovenska v jedenástich kategóriách.

## Referencie

Kategória:Slovenskí podnikatelia
Kategória:Kandidáti na prezidenta Slovenskej republiky (2019)
Kategória:Absolventi Ekonomickej univerzity v Bratislave
Kategória:Osobnosti z Martina
Lanús

**Lanús** je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2010 malo mesto 459 263 obyvateľov. Mesto bolo založené v roku 1888.

## Referencie

## Iné projekty

## Externé odkazy
* Stránka mesta 

Kategória:Mestá v provincii Buenos Aires
Florencio Varela

**Florencio Varela** môže byť:

*argentínsky spisovateľ a novinár, pozri Florencio Varela (spisovateľ)
*mesto v Argentíne v provincii Buenos Aires, pozri Florencio Varela (mesto)
*územná jednotka (*partido*) v Argentíne v provincii Buenos Aires, pozri Florencio Varela (partido)
Agathón z Atén

**Agathón** () bol grécky sochár z rozhrania 1. storočia pred Kr. a 1. storočia po Kr.
 
Sochár Agathón pôsobil v Aténach za vlády rímskeho cisára Augusta. Starovekí autori nám o ňom nezanechali správy, ale svedectvom tvorby tohto umelca sú jeho fragmentárne signatúry, ktoré sa našli na dvoch bohato zdobených úlomkovitých podstavcoch z pentelského mramoru na aténskej Akropole. Nie je známe, aké sochy (alebo súsošia), zasvätené rôznymi ľuďmi, stáli na týchto podstavcoch. Uložené sú v epigrafickom múzeu v Aténach.

## Referencie a bibliografia

 
Kategória:Sochári starovekého Grécka
Somebody to Love (skladba Jefferson Airplane)

„**Somebody to Love**“ (pôvodne nazvaná ako „**Someone to Love**“) je rocková skladba, ktorú zložil Darby Slick. Skladbu pôvodne nahrala skupina The Great Society, avšak neskôr skupina Jefferson Airplane. Skladba sa objavila na ich debutovom albume *[[Surrealistic Pillow]]*, ktorý bol vydaný vo februári 1967. Časopis *[[Rolling Stone]]* umiestnil verziu skupiny Jefferson Airplane na 274. miesto vo svojom zozname Rolling Stone’s 500 Greatest Songs of All Time.

Verzia skupiny Jefferson Airplane bola dravejšia a dosiahla prvý a zároveň najväčší úspech pre skupinu, pričom dosiahla 5. miesto v americkom rebríčku Billboard Hot 100.

## Zostava
*Grace Slick&nbsp;– hlavné vokály
*Marty Balin&nbsp;– tamburína, sprievodný spev
*Jorma Kaukonen&nbsp;– sólová gitara (Gibson ES-335)
*Paul Kantner&nbsp;– rytmická gitara (Rickenbacker 360/12)
*Jack Casady&nbsp;– basová gitara (Fender Precision Bass)
*Spencer Dryden&nbsp;– bicie

## Pozície v rebríčkoch

## Coververzie
* Americká punkrocková skupina Ramones vytvorila coververziu pre svoj album *[[Acid Eaters]]* z roku 1993
* Americká heavymetalová skupina W.A.S.P. vytvorila coververziu pre svoj album *[[Still Not Black Enough]]* z roku 1995
* Nemecká elektronická dvojica Boogie Pimps vytvorila coververziu, ktorá obsadila 3. miesto v britskom rebríčku UK Singles Chart

## Referencie

## Zdroj

Kategória:Single z 1967
Kategória:Piesne skupiny Ramones
Kategória:Debutové single
Kategória:Psychedelickorockové piesne
I Like Chopin

„**I Like Chopin**“ je skladba talianskeho speváka Gazeba z roku 1983. Producentom bol Pierluigi Giombini. Skladba je označovaná ako jedna z najznámejších skladieb žánru italo disco polovice 80. rokov. V mnohých európskych krajinách dosiahla 1. miesto v hudobných rebríčkoch.

## Pozície v rebríčkoch

## Referencie

## Zdroj

Kategória:Single z 1983
Kategória:Piesne z 1983
Kategória:Disko piesne
Operácia Aroš

**Operácia Aroš** bol krycí názov pre rozsiahlu paradesantnú akciu organizovanú GRU, pri ktorej malo byť od augusta 1941 zo ZSSR vysadených do priestoru Slovenska a Protektorátu Čiech a Moravy sedem výsadkových skupín so spravodajskými a diverznými úlohami. Vysadiť se podarilo päť skupín a potom bola táto operácia zastavená z dôvodu nepriaznivého vývoja na fronte.

## Vznik a ciele
Medzi hlavné ciele, ktorých splnenie sa od operácie Aroš očakávalo bolo znovuaktivizovanie predvojnových spravodajských štruktúr a sietí, ktoré GRU v Československu vybudovala. K ďalším úlohám patrilo vytvorenie nových štruktúr a ich zameranie sa nielen na spravodajstvo, ale aj na diverzné akcie v prospech Sovietskeho zväzu.

Členovia výsadkov boli štandardne vybavovaní civilným odevom, dávkou potravín, finančnou hotovosťou, falošnými dokladmi, prostriedkami na diverznú činnosť (ručné granáty, výbušniny a chemikálie na výrobu výbušnín) a osobnými zbraňami. Niektoré skupiny boli vybavené rádiostanicami a šifrovacími kľúčmi. Lietadlá so skupinami štartovali z letiska v Brovaroch pri Kyjeve.

## Výsadky
Prvý výsadok tvorili Rudolf Mišutka a Peter Jágrik. Ich cieľom bolo aktivizovať diverznú činnosť na Považí. Výsadok plánovaný v oblasti Malej Fatry 18. augusta 1941 v noci však zlyhal. V dôsledku navigačných chýb boli parašutisti vysadení v Poľsku medzi Tarnovom a Krakovom a navzájom sa nestretli. Jágrik sa dostal na Slovensko a skrýval sa v Brvništi. Mišutka však bol zajatý gestapom ešte na Poľskom území. Neskôr bol vypočúvaný v Brne a napokon odovzdaný ÚŠB. Pri vypočúvaní vyzradil gestapu známe plány celej operácie aj jej personálne obsadenie. To malo fatálne dôsledky pre všetky ostatné výsadky.

## Zdroj

Kategória:Výsadky do Protektorátu Čechy a Morava
Bad Boys Blue

**Bad Boys Blue** je viacnárodnostná euro disco/popová hudobná skupina, ktorá bola založená v Kolíne nad Rýnom. Medzi jej najväčšie hity patria skladby „You’re a Woman“, „Pretty Young Girl“, „I Wanna Hear Your Heartbeat“ či „Come Back And Stay“.

Pôvodný frontman skupiny Trevor Taylor zomrel dňa 19. januára 2008 na srdcový infarkt vo svojom dome v Kolíne nad Rýnom, vo veku 50 rokov. Dňa 21. júla 2009 vo veku 63 rokov zomrel v Kolíne aj Andrew Thomas. Tak jediným pôvodným členom ostal John McInerney.

## Diskografia
### Štúdiové albumy
* 1985: *[[Hot Girls, Bad Boys]]* 
* 1986: *[[Heartbeat (album Bad Boys Blue)|Heart Beat]]*
* 1987: *[[Love Is No Crime]]* 
* 1988: *[[My Blue World]]* 
* 1989: *[[The Fifth (album Bad Boys Blue)|The Fifth]]* 
* 1990: *[[Game of Love (album Bad Boys Blue)|Game of Love]]* 
* 1991: *[[House of Silence]]* 
* 1992: *[[Totally (album Bad Boys Blue)|Totally]]* 
* 1993: *[[Kiss (album Bad Boys Blue)|Kiss]]* 
* 1994: *[[To Blue Horizons]]* 
* 1996: *[[Bang Bang Bang (album Bad Boys Blue)|Bang Bang Bang]]*
* 1998: *Back*
* 1999: *...Continued*
* 1999: *[[Follow the Light]]* 
* 2000: *[[Tonite (album Bad Boys Blue)|Tonite]]*
* 2003: *[[Around the World (album Bad Boys Blue)|Around the World]]* 
* 2008: *[[Heart & Soul (album Bad Boys Blue)|Heart & Soul]]* 
* 2010: *25 (The 25th Anniversary Album)*
* 2015: *30*
* 2020: *Tears Turning To Ice*

### DVD
* 2005: *Bad Boys Best 1985-2005*
* 2007: *Bad Boys Best Videos*
* 2012: *Live On TV*

### VHS
* 1990: *Bad Boys Best*
* 1993: *"Love Overload"*
* 1998: *Bad Boys Best'98*

## Referencie

## Zdroj


Kategória:Nemecké dance hudobné skupiny
Kategória:Nemecké elektronické hudobné skupiny
Kategória:Eurodisco hudobné skupiny
You’re a Woman

„**You’re a Woman**“ je skladba popovej skupiny Bad Boys Blue. Vydaná bola ako singel v roku 1985, a následne sa stala veľkým hitom naprieč Európou, pričom v Západnom Nemecku dosiahol 8. miesto, v Rakúsku 1. miesto a 2. miesto vo Švajčiarsku.

## Zoznam skladieb
**7" singel** (Coconut 107 276, 1985)
# You're A Woman - 3:57
# You're A Woman (Instrumental) - 4:40

**12" singel** (Coconut 601 673, 1985)
# You're A Woman (Long Version) - 5:57
# You're A Woman (Instrumental) - 3:49

## Pozície v rebríčkoch

## Referencie

## Zdroj

Kategória:Bad Boys Blue
Kategória:Single z 1985
Kategória:Synthpopové piesne
Agathón z Efezu

**Agathón** () bol grécky sochár a bronziar v 3. storočí pred Kr.
 
Agathón, grécky sochár a bronziar z Efezu, bol činný pravdepodobne v prvej polovici 3. storočia pred Kr. Starovekí autori nám o ňom nezanechali správy, ale svedectvom tvorby tohto umelca je jeho fragmentárna signatúra na mramorovom podstavci zo sochy, ktorú zhotovil spolu s Aristónom z Chiosu: 

::- text v starogréčtine

Tento podstavec objavili na akropole rodoského mesta Lindos. Jeho nápis, datovaný do roku 270 pred Kr., hlása, že bronzová socha znázorňovala *Eufanovho syna Timothea*, kňaza bohyne Atény v meste Lindos. Socha bola dielom Aristóna a do bronzu ju odlial (spracoval) Agathón, syn Eufana. Aristónovo meno je uvedené aj na ďalších troch podstavcoch zo sôch nájdených v archeologickej lokalite starovekého rodoského mesta Kameiros, datovaných do polovice 3. storočia pred Kr.  

## Referencie a bibliografia

 
Kategória:Sochári starovekého Grécka
Aristos

**Aristos** () môže byť:
 
* spartský veliteľ vojska v roku 404 pred Kr., pozri Aristos zo Sparty
* grécky historik v 2. stor. pred Kr., pozri Aristos zo Salamíny
* grécky sochár v 2. stor. pred Kr., pozri Aristos z Efezu
* grécky filozof v 1. stor. pred Kr., pozri Aristos z Askalónu
* aténsky archón v rokoch 55/54 pred Kr., pozri Aristos (55/54 pred Kr.)
* aténsky archón v rokoch 51/50 pred Kr., pozri Aristos (51/50 pred Kr.)
 
**Aristos** môže byť aj:
* bývalý holandský amatérsky futbalový klub z Amsterdamu, pozri RKVV Aristos
Guaymallén

**Guaymallén** je mesto nachádzajúce sa v provincii Mendoza v Argentíne. Leží v severnej časti provincie Mendoza a západnej časti krajiny. Je predmestím mesta Mendoza a tvorí tak súčasť tzv. Metropolitnej oblasti Mendoza (Gran Mendoza). Pri sčítaní ľudu v roku 2010 malo mesto 252 618 obyvateľov. Mesto bolo formálne založené v roku 1858, keď došlo k územnej reorganizácii oblasti, pričom jedno z území bolo pomenované Guaymallén.

## Referencie

## Iné projekty

## Externé odkazy
* Stránka mesta

Kategória:Mestá v provincii Mendoza
Fresh (skladba Kool & the Gang)

„**Fresh**“ je skladba americkej skupiny Kool & the Gang. Vydaná bola v roku 1984 ako singel z ich albumu *[[Emergency (album Kool & the Gang)|Emergency]]*. Skladba obsadila 9. miesto v britskom rebríčku UK Singles Chart, 9. miesto v americkom rebríčku Billboard Hot 100 a 1. miesto v rebríčkoch Hot R&B/Hip-Hop Songs a Hot Dance Club Play.

## Zoznam skladieb
;12" Maxi De-Lite 881 564-1
#„Fresh“ - 4:22
#„Home Is Where The Heart Is“ - 3:51
#„Take My Heart“ - 4:01

;12" Maxi De-Lite 311122
#„Fresh“ - 4:20
#„Rollin’“ - 3:11
#„You Can Do It“ - 4:08

;7" Single De-Lite 881 564-7
#„Fresh“ - 3:20
#„Home Is Where The Heart Is“ - 3:51

## Pozície v rebríčkoch

## Iné verzie
* V roku 1996 vydala skupina Beat System svoju verziu skladby „Fresh“, ktorá je v štýle eurodance s pridanými rapovými vokálmi.
* V roku 2004 nahrala írsko-britská skupina Liberty X, ktorá bola použitá v kompilácií najväčších hitov *The Hits: Reloaded* skupiny Kool & the Gang.

## Referencie

## Zdroj

Kategória:Kool & the Gang
Kategória:Single z 1984
Kategória:Single Mercury Records
Kategória:Disko piesne
Antilopa

**Antilopa** môže byť:
*slovenské (v niektorých prípadoch len alternatívne) rodové meno nasledujúcich rodov z čeľade turovité: Antilope, Antidorcas, Litocranius, Addax, Hippotragus, Pantholops, Pelea, Boselaphus, Tetracerus a niektorých druhov z rodu Tragelaphus; staršie aj rodov Oreotragus, Cephalophus a prípadne Connochaetes 
*príslušník antilop (pozri nižšie)

**Antilopy** môže byť:
*a) voľné označenie  pre všetky druhy z čeľade turovité okrem turov (t. j. tur, bizón, zubor, jak, byvol a pižmoň), oviec (t.j. ovca, argali, muflón, paovca a nahur) a kôz [v užšom zmysle] (t. j. koza, kozorožec a tahr) a niekedy aj okrem takina a kamzíkov (toto použitie slova antilopy vyplýva z pôvodnej historickej definície podčeľade antilopy), b) takmer ekvivalentná definícia znie: súhrnný názov pre všetky turovité s dlhými a štíhlymi nohami, pozri pod turovité
*podčeľaď Antilopinae (v dnešnej literatúre definovaná značne rozličnými spôsobmi), synonymá: antilopy pravé, antiloporodé, pozri pod turovité
*tribus Antilopini, pozri pod turovité

## Referencie
Rešov

**Rešov** môže byť:

*obec na Slovensku, pozri Rešov (okres Bardejov)
*časť obce Hostěrádky-Rešov v Česku, pozri pod Hostěrádky-Rešov
*časť obce Horní Město v Česku, pozri Rešov (Horní Město)
*zriedkavo: Rzeszów

Kategória:Rozlišovacie stránky – Miestopisný názov
Trelew

**Trelew** je mesto ležiace v provincii Chubut v južnej Argentíne. Je najväčším mestom a ekonomickým centrom departmentu Rawson, no nie jeho hlavným mestom. Tým je mesto Rawson. Pri sčítaní ľudu v roku 2010 malo mesto Trelew 97 915 obyvateľov. Trelew je tak najväčšie mesto v povodí rieky Chubut. Trelew je centrom spracovania ovčej vlny v regióne a patrí medzi najvýznamnejšie centrá tohto priemyslu v celej krajine. Produkty sú z mesta vyvážané cez neďaleké prístavy Puerto Madryn a Puerto Deseado.

Mesto bolo založené 1886, teda viac ako 20 rokov neskôr ako mesto Rawson. Aj Trelew (podobne ako iné mestá v oblasti) založili waleskí prisťahovalci. Bolo pomenované po Lewisovi Jonesovi (*tref* znamená vo waleštine mesto a *Lew* je odvodené priamo z krstného mena Jonesa), ktorý patril medzi vodcov waleských prisťahovalcov v Patagónii. Keďže okolo skôr založeného mesta Rawson bola nevhodná pôda pre poľnohospodárske účely, začalo sa mesto Trelew rozvíjať rýchlejšie a v súčasnosti je fakticky centrom regiónu. 

## Referencie

## Iné projekty

## Externé odkazy
* Stránka mesta

Kategória:Mestá v provincii Chubut
Bucovăț

**Bucovăț** môže byť:

* mesto v Moldavsku, pozri Bucovăț (mesto)
* obec v Rumunsku v župe Dolj, pozri Bucovăț (Dolj)
* obec v Rumunsku v župe Timiș, pozri Bucovăț (Timiș)
* dedina v Rumunsku v obci Dumbrava v župe Timiș, pozri Bucovăț (Dumbrava)
Aristos z Efezu

**Aristos** () bol grécky sochár v 2. storočí pred Kr.
 
Aristos, grécky sochár z Efezu, tvoril zrejme na začiatku 2. storočia pred Kr. Zo staroveku sa o ňom nezachovali písomné správy, jeho signatúry sú ale uvedené na dvoch fragmentárnych mramorových podstavcoch zo sôch, objavených na ostrove Rodos.

Tieto nápisy, datované do 2. storočia pred Kr., sú takmer identické. Prvý nápis je známy prostredníctvom transkripcií, druhý nájdený v meste Lindos má nápis vyrytý na spodnej časti valcovitého mramorového podstavca. Podľa dánskeho archeológa Blinkenberga je začiatok tohto nápisu uvedený na ďalšom fragmente podstavca cylindrického tvaru z Lindosu, kde sa uvádza, že sochu venovali bohom ako votívny dar Androsthenov syn Lysistratos a Lykónov syn Pytheios.  

## Referencie a bibliografia

 
Kategória:Sochári starovekého Grécka
Eros Riccio

**Eros Riccio** (* 1. december 1977, Lucca, Taliansko) je taliansky korešpondenčný šachista. Je veľmajster a držiteľ striebornej európskej a bronzovej olympijskej medaily.

Majster sveta FICGS, známy predovšetkým ako šachový šampión a autor knihy známych šachových otvorení.

## Referencie

## Externé odkazy
* ICCF rating
* Chessgames

Kategória:Talianski šachisti
Aristón (sochár)

**Aristón** () bol grécky sochár v 3. storočí pred Kr.
 
Aristón, grécky sochár z ostrova Chios, bol činný pravdepodobne v 1. polovici 3. storočia pred Kr. Starovekí autori nám o ňom nezanechali správy, ale svedectvom tvorby tohto umelca sú jeho signatúry na podstavcoch zo sôch nájdené na ostrove Rodos, troch z archeologickej lokality starovekého mesta Kameiros a jednej objavenej na akropole mesta Lindos, zo sochy, ktorú zhotovil spolu s Agathónom z Efezu: 

::- text v starogréčtine

Tento nápis, vytesaný do mramorového podstavca cylindrického tvaru, hlása, že socha pôvodne predstavovala *Eufanovho syna Timothea*, kňaza bohyne Atény v meste Lindos. Nápis je datovaný do roku 270 pred Kr. 
 
## Referencie a bibliografia

 
Kategória:Sochári starovekého Grécka
Kameiros

**Kameiros** () môže byť:
 
* v gréckej mytológii zakladateľ mesta Kameiros, pozri Kameiros (mytológia)
* staroveké mesto na ostrove Rodos, pozri Kameiros (mesto)
* obecná jednotka na ostrove Rodos, pozri Kameiros (Rodos)
Hyde Park

**Hyde Park** môže byť:

## Miesta

### V Anglicku
* Hyde Park (Londýn) - jeden z najväčších parkov v centre Londýna, v Spojenom kráľovstve a jeden z kráľovských parkov v Londýne
* Hyde Park (Leeds) - vnútorné mesto oblasti North-West Leeds, West Yorkshire
* Hyde Park (Sheffield) - štvrť v Sheffielde

### V Spojených štátoch
* Hyde Park (Los Angeles) - v Kalifornii
* Hyde Park (Tampa) - na Floride
* Hyde Park (Chicago) - v štáte Illinois
* Hyde Park (Boston) - v štáte Massachusetts
* Hyde Park (Kansas City) - v štáte Missouri
* Hyde Park (St. Louis) - v štáte Missouri

### V Austrálii
* Hyde Park (Sydney) - park - v štáte Nový Južný Wales
* Hyde Park, Perth - park - v meste Perth

### V Guyane
* Hyde Park (Guyana) - v regióne Demerara-Mahaica

### V Južnej Afrike
* Hyde Park (Gauteng) - v Južnej Afrike

### V Srbsku
* Hyde Park (Belehrad) - park v hlavnom meste Srbska

## Iné

* Hyde Park (program ČT) - program Českej televízie
Ulica sv. Cyrila a Metoda (Žilina)

**Ulica svätých Cyrila a Metoda** je ulica v Žiline. Je to jedna z najdôležitejších dopravných tepien sídliska Vlčince. Pomenovaná je po svätcoch Cyrilovi a Metodovi.

## Priebeh
Štvorprúdová ulica so zeleným pásom v strede začína na križovatke s Obchodnou ulicou a pokračuje severovýchodným smerom. Po približne 550 metroch prechádza do mostu, ktorý vedie ponad Košickú ulicu, a následne sa stáča dole, kde sa na ňu napája. V opačnom smere sa odpája z Košickej a hore kopcom pokračuje až na sídlisko. Ulica tvorí výpadovku zo sídliska Vlčince smerom do mesta aj smerom na Martin. Ústi do nej niekoľko ulíc, mimoúrovňovo križuje Nanterskú ulicu, a tvorí hranicu medzi časťou Vlčince II a časťami Vlčince I a IV.

## Občianska vybavenosť
Na ulici sa nachádza veterinárna klinika, čerpacia stanica OMV či supermarket Billa. Popri ulici sú takisto viaceré menšie stánky a pohostinstvá. Takisto sa na nej nachádza aj dôležitá zastávka MHD - zastavjú tu trolejbusové linky č. 1, 4, 5, 6, 7 a 14, autobusová linka 20 a nočná linka č. 50.

## Blízke ulice a námestia
* Obchodná 
* Karola Kmeťku
* Slovanská cesta
* Námestie Ľ. Fullu
* Nanterská
* Obežná

## Pozri aj
* Zoznam ulíc a námestí v Žiline

## Referencie

## Externé odkazy
* Fotogaléria na zilina-galery.sk

Kategória:Ulice v Žiline
Lucie Myslivečková

**Lucie Myslivečková** (* 8. december 1989, Čeladná) je slovenská krasokorčuliarka súťažiaca v ženskej sólovej kategórii. 

Spolu s Lukášom Csöllym trénujú v talianskom Miláne.

## Krasokorčuliarska kariéra
Svoju kariéru začala v roku 1993. V minulosti boli jej partnermi Matěj Novák a Neil Brown.

### Sezóna 2016-2017
Federica Testa ukončila kariéru a Lukáš Csöllym tak ostal bez partnerky. V júli 2016 oznámil nájdenie novej partnerky, Lucie Myslivečkovej.

### Sezóna 2017-2018
Miestenku na Zimných olympijských hrách 2018 v kórejskom Pchjongčchangu získala spolu s partnerom Lukášom Csöllym 30. septembra 2017 ziskom 6. miesta na Nebelhorn Trophy 2017 v Oberstdorfe v Nemecku. Na hudbu kabaretu Lizy Minelli získali vo voľnom tanci 87,25 bodov, čo je ich osobné maximum. Súčtom 143,22 bodov vylepšili svoje maximum z Memoriála Ondreja Nepelu 2016. V januári 2018 bola ich olympijská účasť potvrdená.

## Referencie

## Iné projekty

Kategória:Českí krasokorčuliari
Kategória:Slovenské krasokorčuliarky
Kategória:Slovenskí olympionici
Kategória:Krasokorčuliari na Zimných olympijských hrách 2018
Zoznam majstrov sveta futbalových klubov

Toto je zoznam futbalových klubov, majstrov sveta pre **[[FIFA]]** (*[[de jure]]*).
## Oficiálne súťaže

* *[[Interkontinentálny pohár]]* bol každoročne konaným pohárom, v ktorom sa stretol víťaz Liga majstrov UEFA a víťaz Copa Libertadores, čo je juhoamerická obdoba európskej Liga majstrov UEFA; zástupcovia oboch najrozvinutejších kontinentov vo futbale. Tento pohár bol sponzorovaný spoločnosťou Toyota a bol teda označovaný aj ako Toyota Cup. Od roku 1960 do roku 1979 sa hral systémom doma-vonku (okrem roku 1973, kedy sa hralo na jeden zápas na neutrálnej pôde) a v rokoch 1980 až 2004 sa hral vždy na jeden zápas v Japonsku. Roku 2004 súťaž zanikla a bola nahradená Majstrovstvami sveta vo futbale klubov. V roku 2017 FIFA oficiálne uznala všetky tituly ako majstrami sveta klubov s rovnakým postavením víťazom Svetového pohára klubov FIFA alebo majstrov sveta ''de jure''.

* *[[Majstrovstvá klubov FIFA]]* je každoročne konaná futbalová súťaž, ktorej sa zúčastňujú víťazi kontinentálnych klubových súťaží všetkých šiestich konfederácií FIFA.

Predchodcom tohto turnaja je Interkontinentálny pohár. Šampión oceánskej Ligy majstrov OFC si však musí od roku 2007 v kvalifikácii proti víťazovi ligy usporiadateľskej krajiny účasť vybojovať.

Prvý ročník sa odohral v roku 2000. Kvôli finančným problémom sa ďalšie ročníky odložili. Turnaj bol definitívne obnovený v roku 2005 a od tej doby sa koná každoročne. Táto trofej stojí za svetový titul. Od roku 2025 sa bude turnaj konať každé 4 roky.

* *Interkontinentálny pohár* *FIFA.* V súťaži sa zúčastňujú kluboví šampióni šiestich konfederácií FIFA a hrá sa ako vyraďovací turnaj, pričom európsky tím dostane finále. Víťazi získavajú každoročný titul majstrov sveta.

## Štatistika

## Referencie


## Pozri aj
*Interkontinentálny pohár
*Majstrovstvá klubov FIFA

Kategória:Majstrovstvá klubov FIFA
Kategória:Interkontinentálny pohár vo futbale
Kategória:Futbalové zoznamy
Pythodóros

**Pythodóros** () môže byť:
 
* starogrécky sochár, pozri Pythodóros (sochár)
* starogrécky sochár, pozri Pythodóros z Téb
* grécky filozof v 5. stor. pred Kr., pozri Pythodóros (5. stor. pred Kr.)
* aténsky archón v rokoch 432/431 pred Kr., pozri Pythodóros (432/431 pred Kr.)
* aténsky archón v rokoch 404/402 pred Kr., pozri Pythodóros (404/402 pred Kr.)
* grécky filozof v 3. stor. pred Kr., pozri Pythodóros (3. stor. pred Kr.)
* starogrécky filozof, pozri Pythodóros z Kyziku 
* grécky koroplastik v 1. stor., pozri Pythodóros (koroplastik)
Pythodóros z Téb

**Pythodóros** () bol starogrécky sochár.
 
Sochár Pythodóros pochádzal z boiótskych Téb. Doba tvorby tohto umelca nie je známa. Zo starovekých autorov nám správu o jeho sochárskom diele zaznamenal jedine grécky cestovateľ Pausanias vo svojej sprievodcovskej príručke po Grécku: „*[[Koróneia]] poskytla ako pozoruhodnosť oltár [[Hermes (boh)|Herma]] Ochrancu stád (Epimélios) na námestí a oltár Vetrov (Anenoi). O niečo nižšie je vybudovaný chrám [[Héra (bohyňa)|Héry]] so starobylou sochou, dielom to tébskeho Pythodóra. V ruke nesie [[Siréna (mytológia)|Seirény]].*“ Z Koróneie sa zachovali neveľké zrúcaniny 2 km od dnešnej obce *Hagios Georgios*.

Georg Lippold, nemecký klasický archeológ a filológ, datuje Pythodórovu tvorbu na základe ikonografických znakov jeho sochy do obdobia rokov 550. až 480 pred Kr.

## Referencie a bibliografia

 
Kategória:Sochári starovekého Grécka